kardosdrur/scandi-wiki huggingface dataset:
Sankt Kasimir

Sankt Kasimir eller Kasimir Jagiellon (, ) (født 3. oktober 1458, død 4. marts 1484) var en prins af kongeriget Polen og af Storhertugdømmet Litauen som blev national skytshelgen for Litauen og Polen, samt helgen for de unge.

Han var et medlem af Huset Jagello, født i Wawel, det kongelige palads i Kraków, og han døde i Hrodna.

Den hellige Kasimir var barnebarn af Vladislav II Jagello af Polen og den anden søn af kongen af Polen og storhertugen af Litauen, Kasimir IV af Polen, og dronning Elisabeth af Habsburg af Ungarn. Hans bedstefar på mødrende side var kong Albrecht II af Det tysk-romerske rige, konge af Ungarn og af Böhmen.

Fra han var ni år gammel, blev Kasimir uddannet af Jan Długosz og Filippo Buonaccorsi (også kendt som Filip Callimachus). Da han var 13 år gammel, blev han tilbudt Ungarns kongekrone af fraktioner, som satte sig op mod kong Mattias Corvinus. Kasimir, ivrig efter at forsvare kristendommen mod angribende tyrkere, accepterede tilbuddet og drog til Ungarn for at modtage kronen. Hans onkel Vladislav III, konge af Polen og Ungarn, var blevet dræbt tidligere i slaget ved Varna i Bulgarien i 1444. Kasimir lykkedes ikke i sin tronovertagelse og kom tilbage som en flygtning. Hans fader, Kasimir IV, fik ham godt uddannet i offentlige affærer, og da hans broder Vladislav blev konge i Böhmen, blev Kasimir gjort til kronprins og arving til Polens trone.

Mellem 1479 og 1484 tilbragte hans fader det meste af sin tid i Vilnius for at tage sig af sine affærer i Litauen. I mellemtiden og faderens fravær fungerede Kasimir som viceregent i Polen. Mellem 1481 og 1483 administrerede han staten med stor klogskab og retfærdighed, siges det. Hans fader forsøgte at arrangere et ægteskab med en datter af kejser Frederik III af Det tysk-romerske rige, men Kasimir foretrak at være enlig. Svækket af overdreven faste udviklede han alvorlige lungeproblemer, muligvins tuberkulose. På en rejse til Litauen i 1484 blev han syg og døde i Hrodna. Hans levninger blev gravlagt i Vilnius, og hviler i barokkapellet, som bærer hans navn i katedralen i Vilnius.

Den hellige Kasimir levede og regerede med stor værdighed og udøvede stor charme og karakter. Flere mirakler er blevet tilskrevet ham. Han blev helgenkåret af pave Hadrian VI i 1522 og er skytshelgen for Litauen. Den 11. juni 1948 navngav pave Pius XII den hellige Kasimir som en særskilt helgen for alle unge mennesker.

Byerne Kvėdarna og Nemunaitis i Litauen har helgenen afbildet på sine våbenskjold.

Hans mindedag er 4. marts.

Noter 

Litauens historie
Polens historie
Kubo - den modige samurai

Kubo - den modige samurai (originaltitel Kubo and the Two Strings) er en amerikansk animationsfilm fra 2016. Filmen er instrueret af Travis Knight, skrevet af Marc Haimes, og har Art Parkinson, Matthew McConaughey, Charlize Theron, Rooney Mara og Ralph Fiennes som hovedstemmer.

Kubo - den modige samurai har fået god kritik og blev nomineret til Oscar for bedste animationsfilm under den 89. Oscaruddelingen. Den blev også den anden animationsfilm som blev nomineret til Oscar for bedste visuelle effekter efter The Nightmare Before Christmas (1993).

Medvirkende 
 Carl-Emil Lohmann som Kubo (stemme)	
 Alexandre Villaume som Far / Bille (stemme)
 Trine Appel som Mor / Abe (stemme)
 Vigga Bro som Kameyo (stemme)
 Stig Hoffmeyer som Månekongen (stemme)
 Marie Bach Hansen som Søstre (stemme)
 Cyron Melville som Hosato (stemme)
 Kurt Ravn som Hoshi (stemme)

Kilder

Eksterne henvisninger 
 
 

Amerikanske film fra 2016
Animationsfilm fra USA
Maria Anna af Anhalt-Dessau

Maria Anna af Anhalt-Dessau (14. september 1837–12. maj 1906) var en tysk prinsesse af Anhalt-Dessau, der var prinsesse af Preussen som ægtefælle til den preussiske hærfører Prins Frederik Karl af Preussen. Hun tilhørte Huset Askanien og var datter af hertug Leopold 4. af Anhalt-Dessau.

Prinsesse Maria Anna er tipoldemor til Dronning Margrethe 2. af Danmark og Kong Carl 16. Gustaf af Sverige.

Biografi 
Prinsesse Maria Anna blev født den 14. september 1837 i Dessau i Anhalt som det tredje barn af hertug Leopold 4. af Anhalt-Dessau i hans ægteskab med prinsesse Frederikke af Preussen. Hendes far var den regerende hertug af det lille hertugdømme Anhalt-Dessau i det centrale Tyskland.

Prinsesse Maria Anna giftede sig den 29. november 1854 i Dessau med sin halvfætter prins Frederik Karl af Preussen (1828–1885). Han var søn af prins Karl af Preussen og sønnesøn af kong Frederik Vilhelm 3. af Preussen. I ægteskabet blev der født fem børn, fire døtre og en søn.

Prins Frederik Karl døde i 1885. Prinsesse Maria Anna overlevede sin mand med 20 år og døde som 68-årig den 12. maj 1906 i Friedrichsroda i Thüringen.

Børn 
 Marie (1855-1888)
 ∞ 1. gang 1878 Prins Henrik af Nederlandene (1820-1879)
 ∞ 2. gang 1853 Prins Albert af Sachsen-Altenburg (1843-1902)
 Elisabeth Anna (1857–1895)
 ∞ 1878 Storhertug Frederik August 2. af Oldenburg (1852-1931)
 Anna (1858-1858)
 Louise Margarete (1860-1917)
 ∞ 1879 Prins Arthur af Storbritannien (1850-1942)
 Frederik Leopold (1895-1959)
 ∞ 1889 Prinsesse Louise Sophie af Slesvig-Holsten-Sønderborg-Augustenborg (1866-1952)

Eksterne henvisninger 

Prinsesser
Huset Askanien
Personer fra Dessau
Tyskere i 1800-tallet
Nemunaitis

Nemunaitis er en lille by i Alytus apskritis i det sydlige Litauen. I 2001 havde det en befolkning på 218 indbyggere.

Byer i Litauen
Sarah Paulsen

Sarah Dalsgaard Paulsen (født 27. august 1997 i Hedensted, Danmark) er en dansk håndboldspiller som spiller venstre back for SønderjyskE Damehåndbold.

Sarah Paulsen kom til Viborg HK fra barndomsklubben ØHK Hedensted i forbindelse med, at hun kom på sportsakademiet i Viborg. Hun fik sin førsteholdsdebut allerede som 16-årig i en ligakamp mod SønderjyskE 22. marts 2014, hvor hun scorede syv mål. Det blev dog i de følgende par år kun til sporadisk spilletid for Paulsen på førsteholdet, men hun fik forlænget sin aftale med klubben i foråret 2016. I sæsonen 2016-2017 etablerede hun sig efterhånden som fast spiller på holdet.

Hun skrev i februar 2021 under på en toårig kontrakt med 1. divisionsklubben SønderjyskE Damehåndbold, efter tre år i udlandet.

Referencer

Kilder 
 Sarah Dalgaard Paulsen - Eurohandball 
 

Håndboldspillere fra Danmark
Marie Høgh-Poulsen

Marie Høgh-Poulsen (født 10. December 1999 i Viborg, Danmark) er en dansk håndboldspiller som spiller venstre fløj for Viborg HK. Hendes søster hedder Clara Høgh-Poulsen.

Kilder 
 Marie Høeg-Poulsen - Eurohandball  

Håndboldspillere fra Danmark
Anders & Anders Podcast

Anders & Anders Podcast er et podcast med Anders Breinholt og Anders Lund Madsen, der udgives på iTunes, Spreaker og Vodcast. Anders & Anders blev udgivet første gang den 1. september 2016 og er siden da udgivet ugentligt. Pr. december 2017 er der udgivet over 50 episoder af dette podcast.

Mindre end 24 timer efter udgivelsen af det første afsnit af podcastet gik Anders & Anders nummer ét på iTunes. Anders & Anders skal opfattes som en fortsættelse på radioprogrammet De Sorte Spejdere, der blev sendt sidste gang i 2008. I programmet Vi ses hos Clement, fortalte Anders Breinholt at det ikke var muligt at bruge det gamle navn, da det stadig var Danmarks Radios ejendom.

Referencer

Eksterne henvisninger 

Anders & Anders på iTunes
Anders & Anders på Spreaker
Anders & Anders på Vodcast 

Podcasts
Etableret i 2016
Vrbas (flod)

Vrbas er en flod in Bosnien, biflod til Sava, Bosnien-Herzegovina. Den udspringer fra, og løber i vest-østlig retning gennem Vranica bjergkæden. Floden er 235 km lang
og munder ud i Sava ved Bosanska Gradiška.

Henvisninger

Eksterne henvisninger 

Floder i Bosnien-Hercegovina
Al Jarreau

Al Jarreau (12. marts 1940 Al Jarreau- 12. februar 2017) var en amerikansk sanger og musiker.

Sangere fra USA
Musikere fra USA
Maajid Nawaz

Maajid Usman Nawaz (, , født 2. november 1977 i Westcliff-on-Sea) er en britisk aktivist, forfatter, politolog, radiovært og politiker. Han er leder af tænketanken Quilliam, der bekæmper islamistisk ekstremisme.

Baggrund 
Nawaz stammer fra en britisk-pakistansk familie i Southend-on-Sea, Essex. Tidligere var han medlem af den islamistiske organisation Hizb ut-Tahrir. Dette medførte, at han blev arresteret i Ægypten i december 2001, hvor han sad fængslet indtil 2006. I fængslet læste han bøger om menneskerettigheder og fik kontakt med Amnesty International, som påtog sig hans sag som samvittighedsfange, hvilket medførte, at han skiftede sindelag. Nawaz forlod derfor Hizb ut-Tahrir i 2007, afsvor sin islamistiske fortid og kræver nu en "sekulær islam".

Nawaz er uddannet i arabisk og jura ved SOAS (University of London) samt i statskundskab ved London School of Economics.

Virke 
I 2008 grundlagde Nawaz tænketanken Quilliam sammen med andre tidligere islamister, herunder Ed Husain. Tænketanken beskriver sig selv som en "global organisation med fokus på integration, borgerskab og identitet, religionsfrihed, indvandring, ekstremisme og terrorisme".

I 2015 var Nawaz kandidat for Liberaldemokraterne i Hampstead- og Kilburn-kredsen (London) ved det britiske parlamentsvalg, men blev ikke indvalgt.

Nawaz udsendte i 2012 en selvbiografi med titlen Radical: My Journey out of Islamist Extremism. I 2015 fulgte hans anden bog, Islam and the Future of Tolerance, skrevet sammen med Sam Harris.

Nawaz har en ugentlig klumme i The Daily Beast og er vært for et program på radiostationen LBC.

Bibliografi 
 Radical: My Journey out of Islamist Extremism (WH Allen, 2012)
 Islam and the Future of Tolerance (med Sam Harris) (Harward University Press, 2015)

Referencer

Eksterne henvisninger 
 Maajid Nawaz' hjemmeside

Faglitterære forfattere fra England
Muslimer fra Storbritannien
Islamkritikere
Britiske politikere fra Liberal Democrats
Sam & Cat

Sam & Cat er en amerikansk teenage-sitcom, som oprindeligt blev sendt fra 8. juni 2013 til 17. juli 2014 på Nickelodeon. Det er en efterfølger til både iCarly og Victorious. Skuespillerne er Jennette McCurdy som Sam Puckett og Ariana Grande som Cat Valentine. Pigerne mødes tilfældigt under et bizart eventyr og bliver roommates. De starter et babysitterfirma for at tjene nogle ekstra penge. Seriens første sæson skulle oprindelig havde været på 20 episoder, men blev fordoblet til 40 episoder den 11. juli 2013. De begyndte at filme i januar 2013, og serien havde premiere den 8. juni 2013.

Sam & Cat har været et af de mest sendte programmer på Nickelodeon. I 2019 blev serien droppet på DR Ultra. Der er ikke planlagt genudsendelser.

Plot 

Efter Carly Shay (fra iCarly) er flyttet med sin far til Italien, kører Sam Puckett rundt på sin motorcykel ude ved den amerikanske vestkyst. Her kommer hun forbi Los Angeles og ser en pige ved navn Cat Valentine, der bliver smidt ind i en skraldebil, og hun beslutter sig for at redde hende. Senere overbeviser Cat hende om, at hun kan bo hos hende, efter at Cats bedstemor Nona flytter på plejehjem. For at de kan få det til at løbe rundt, starter Sam og Cat et babysitterfirma, som fører dem på forskellige eventyr. 

Udover Nona er der også andre personer i serien som Dice, der er deres nabo. Han er kendt for at hjælpe folk for penge. Derudover er der en person ved navn Goomer, som er bokser, og som Dice er manager for.

Kilder

Eksterne henvisninger 
 

Tv-serier for børn
Amerikanske tv-serier fra 2010'erne
Tv-programmer fra Nickelodeon
Parc national du Mercantour

Parc national du Mercantour eller Nationalpark Mercantour er en af Frankrigs ti nationalparker, der ligger i den sydøstlige del af landet i regionen Provence-Alpes-Côte d'Azur. Den blev oprettet i 1979, og har omkring 800.000 besøgende om året, og har 600 km opmærkede vandreruter.

Beskrivelse 
Det beskyttede område omfatter 685 km², og består af et centralt ubeboet område omfattende
syv dale - Roya, Bévéra, Vésubie, Tinée, Haut Var/Cians (i Alpes-Maritimes) plus Verdon og Ubaye (i Alpes-de-Haute-Provence) - og en perifer zone omfattende 28 landsbyer. Mange af dem, f.eks. Belvédère ved indgangen til den spektakulære Gordolasquedal, skjuler store arkirektoniske rigdomme, f.eks adskillige kirker der er dekoreret med kalkmalerier og altre af primitive Niçois malere. Omkring Mont Bégo er der helleristninger fra slutningen af yngre stenalder og bronzealderen, hugget ud i skifer og granitklipper.

Geografi 
I hjertet af denne samling af bjergtoppe, som indbefatter det 3.143 meter høje Cime du Gélas der er det næsthøjeste i De maritime Alper, ligger den berømte Vallée des Merveilles, (den vidunderlige dal), der er registreret som historisk monument. Ved foden af Mont Bégo, kan klatrere besøge 37.000 helleristninger fra bronzealderen, med våben, bygninger, kvæg, og menneskefigurer der i nogle tilfælde kan virke mystiske. En mindre udfordrende destination er Musée des Merveilles i Tende.

Flora 
Ud over stenege, oliventræer, rhododendronner, ædel-, og andre graner, cembrafyr og lærkeetræer, findes i Mercantour mere end 2.000 arter af blomstrende planter, hvoraf 200 er meget sjældne: edelweiss og kranslilje er de mest kendte, men der er også stenbræk, husløg,  og ensian viser en mangefarvet palet om foråret. Mercantour er omfattet af et omfattende registrerings og monitoreringsprogram der skal identificere alle levende arter i området, organiseret af European Distributed Institute of Taxonomy (EDIT).

Fauna 
Vandrere har stor chance for at se gemser, som der lever flere tusinde af i parken, og kan ofte høre fløjt fra murmeldyr. Lækatten er sjældnere og lever mere skjult, ligesom stenbuk og muflon.
Der ud over er der en bred vifte af dyreliv i Mercantour: Kronhjort og rådyr i underskoven, harer og vildsvin, kongeørne og musvåger, adskillige arter af sommerfugle og endda 50 italienske ulve (Canis lupus italicus) som indvandrede her i begyndelsen af 1990'erne.

Eksterne kilder og henvisninger 

 Officiel website

Nationalparker i Frankrig
Provence-Alpes-Côte d'Azur
Franziska von Reitzenstein

Franziska von Reizenstein (født 19. september 1834 på slottet Härdenstein i Schwaben, død 4. juni 1896 i München) var en tysk romanforfatterinde, under pseudonymet Franz von Nemmersdorf.

Hun har ud fra en alsidig viden skrevet en række historiske romaner, af hvilke kan nævnes: Unter den Ruinen; aus Roms Gegenwart (4 bind, 1861), Doge und Papst (2 bind, 1865) og Ein Ehestandsdrama in Venedig (4 bind, 1876).

Kilder 

 

Tysksprogede forfattere
Romanforfattere fra Tyskland
Tyskere i 1800-tallet
DJ Snake

William Sami Etienne Grigahcine (født 13. juni 1986), bedre kendt som DJ Snake er en fransk DJ og musikproducer. DJ Snake er en Grammy Award-nomineret producer, der debuterede på den internationale musikscene med sangene "Bird Machine" og "Turn Down For What" i 2013. Siden da, har DJ Snake blandt andet medvirket på hittene "Lean On" sammen med Major Lazer og den danske sangerinde MØ.

DJ Snake har på sine egne udgivelser over 1 milliard streams på Spotify og har senest hittet med "Let Me Love You" med Justin Bieber.

I 2018 udgav DJ Snake den latinske hit "Taki Taki" med Selena Gomez, Ozuna og Cardi B. Musik Videoen til "Taki Taki" har indtil videre 1.2 milliarder visninger på YouTube og 650 millioner streams på Spotify.

Referencer 

Dj's fra Frankrig
Musikproducere fra Frankrig
Adolf Fonahn

Adolf Mauritz Fonahn (født 15. juni 1873 i Hedrum, død 21. august 1940 i Oslo) var en norsk medicinhistoriker og orientalist.

Fonahn blev student 1891 og cand. med. 1899. Allerede i studietiden lagde han sig efter orientalske sprog, og efter at have praktiseret en kortere årrække, rejste han til udlandet for at studere dels disse (assyrisk, arabisk, persisk, ægyptisk, sanskrit og flere andre), dels medicinens historie. 1909—14 var han adjunktsstipendiat ved Kristiania Universitet med pligt til at holde medicinhistoriske forelæsninger. Han udfyldte dette hverv så godt, at Stortinget 1914 bevilgede ham en betydelig understøttelse til fortsat videnskabeligt arbejde, og 1917 ansattes han som docent i medicinalhistorie ved Universitetet i Kristiania. De studier af Orientens sprog, som Fonahn med forkærlighed har 
dyrket, og som foranledigede, at han 1908 indstilledes til Societé des savants''' guldmedalje for modern-arabisk tale- og skriftsprog, har gjort, at han har kunnet foretage undersøgelser på lidet tilgængelige områder. De kom ham til gode ved en række afhandlinger over drogernes historie (Orm og Ormemidler, 1905) og i nogle studier over assyrisk medicin. Nyt land åbnede han for den medicinhistoriske forskning ved Zur Quellenkunde der persischen Medizin, 1910, der gav Anledning til undersøgelser på flere uopdyrkede områder. International berømmelse nåede han ved, sammen med Halfdan Hopstock og Ove Vangensten, at udgive Lionardo da Vinci: Quaderni d'Anatomia'' i 6 foliobind, 1911—16, et arbejde, der belønnedes med guldmedalje i Leipzig, og som overalt i den videnskabelige verden vakte den største opsigt, idet der her for første gang, trods flere forsøg, foreligger en facsimileudgave med læsning og oversættelse af den i spejlskrift skrevne tekst til de i Windsor opbevarede anatomiske tegninger, som Lionardo havde efterladt sig.

Eksterne henvisninger

Kilder 
  

Læger fra Norge
Medicinhistorikere
Historikere fra Norge
Orientalister fra Norge
Faglitterære forfattere fra Norge
Nordmænd i 1800-tallet
Nordmænd i 1900-tallet
Jules Crevaux

Jules Nicolas Crevaux (født 1. april 1847, død 2. april 1882) var en fransk opdagelsesrejsende.

Crevaux deltog som frivillig i krigen 1870-71 og blev året efter militærlæge. Hans første rejser gjaldt Fransk Guyana, og navnlig undersøgte han 1877 og 1878 grænsebjergene mod syden, Tumuk-Humac og flere af Amazonflodens nordlige tilløb. I 1879 vendte han tilbage til Paris; men allerede året efter drog han atter til Sydamerika. Fra Bogotá i Colombia trængte han frem til øvre Rio Negro og nåede 20. oktober 1880 Orinocos biflod Guaviare. Efter et kort besøg i hjemmet 1881 drog han samme år fra Buenos Aires mod norden og opdagede januar 1882 ved Salta ruiner af en gammel Inka-by. Kort efter blev han sammen med de fleste af sine ledsagere dræbt af indianere ikke langt fra Pilcomayofloden. Hans rejseberetninger offentliggjordes i Tour de Monde under titlen Voyages dans l'Amérique du Sud (1883).

Eksterne henvisninger

Kilder 
 

Opdagelsesrejsende fra Frankrig
Franskmænd i 1800-tallet
Friedrich Creuzer

Georg Friedrich Creuzer (født 10. marts 1771 i Marburg, død 16. februar 1858 i Heidelberg) var en tysk filolog og arkæolog. 

Et studieophold i Leipzig 1798 gav anledning til, at Creuzer, der oprindelig var teolog, med iver kastede sig over filologiske studier. I 1799 blev han privatdocent, 1802 ordentlig professor ved Universitetet i Marburg, hvorfra han 1804, efter at have udsendt skriftet Über die historische Kunst der Griechen (1803) blev kaldet til Universitetet i Heidelberg. Personlige sorger bevirkede, at Creuzer 1808 forlod denne by; men allerede næste år vendte han tilbage og forblev her resten af sit liv, fraregnet et par korte rejser. Især 1815-30 udøvede hans forelæsninger stor tiltrækning; 1845 tog han sin afsked, men vedblev med sine studeringer og sin forfattervirksomhed. Creuzer var en fantasifuld, spekulativ ånd, der let anlagde store synspunkter og byggede system, men ikke tilstrækkelig kritisk til at se, hvor løs den grund ofte var, hvorpå han byggede. Hans hovedværk, Symbolik und Mythologie der alten Völker besonders der Griechen (4 bind, 1810-22, 3. udgave 1836-43), vakte derfor med rette heftig modsigelse fra flere sider (Gottfried Hermann, Johann Heinrich Voss, Christian Lobeck). Af Creuzers øvrige arbejder kan nævnes: en udgave af Plotinos (3 bind, 1835) udarbejdet sammen med Georg Heinrich Moser, Commentationes Herodoteæ (1818), Zur Geschichte altrömischer Kultur am Oberrhein und Neckar (1833), Zur Gemmenkunde (1834), Das Mithreum von Neuenheim (1838), Zur Gallerie der alten Dramatiker (1839). Samlingerne af Creuzers afhandlinger foreligger i Deutsche Schriften (5 afdelinger, 1836-58), der også indeholder hans selvbiografi, og Opuscula selecta (1854).

Kilder 

  

Arkæologer fra Tyskland
Filologer fra Tyskland
Philipp von Foltz

Philipp von Foltz (født 11. maj 1805 i Bingen, død 5. august 1877 i München) var en tysk historie- og genremaler. Han var bror til arkitekt og billedhugger Ludwig Foltz.  

Foltz blev 1825 Cornelius' elev i München, var hans medhjælper ved udførelsen af glyptotekfreskerne og sluttede sig til sin lærers retning i sine i farve ret forsømte, akademisk holdt historiemalerier: 23 fremstillinger (sammen med Lindenschmit) efter Schillers  ballader i det nye slot, de to store: Kejser Frederik I's ydmygelse (1854) og Fra Perikles' tidsalder (1866, begge i Maximilianeum). Den meget produktive kunstner, der blev akademiprofessor 1865, centralgaleridirektør i München, malede også i olie talrige romantiske genrebilleder, således under Romopholdet Sängers Fluch (1838, efter Ludwig Uhland, i Kölns Bymuseum, en mindre gengivelse i Neue Pinakothek i München, en studie til det i Thorvaldsens Museum) og jæger- og fiskeriidyller; i Thorvaldsens Museum En sovende, blind tiggerpige. Hans tegning Kong Otto af Grækenlands afsked (1833) med en mængde portrætter har vundet megen udbredelse i litografisk reproduktion.

Kilder 
  

Historiemalere
Malere fra Tyskland
Tyskere i 1800-tallet
Albany Fonblanque

Albany William Fonblanque (født 1793 i London, død 13. oktober 1872) var en engelsk journalist. Han var søn af John Anthony Fonblanque.

I 1826 efterfulgte han Leigh Hunt som medarbejder i The Examiner, tidens hovedorgan for high-class radikalisme. I 1830 blev han bladets chefredaktør og nogle år senere dets ejer. Den omformning, det liberale parti undergik i tiden efter 1836, indvirkede imidlertid på Fonblanques stilling. I 1847 ophørte han som redaktør af The Examiner og modtog en post i Board of Trades statistiske kontor; lige til 1860 vedblev han dog at skrive i bladet. Fonblanque er en af de få journalister, der — udelukkende som sådanne — har erhvervet sig en varig plads i litteraturen. Dette skyldes for en del hans humoristiske og sarkastiske evne, men væsentlig hans artiklers litterære form, der giver dem værd uden hensyn til indholdet. I 1837 udgav han i bogform sine vigtigste artikler under titlen: England under seven Administrations (3 bind), en af kilderne til tidens historie. En ny samling af artikler offentliggjordes 1874 af hans nevø Edward Barrington de Fonblanque, Life and Labours of Albany de Fonblanque, indledet med en biografi.

Kilder 

  

Chefredaktører
Journalister fra England
Briter i 1800-tallet
Personer fra London
Adolf Ludwig Follen

Adolf Ludwig Follen (oprindelig August Adolf Follenius, født 21. januar 1794 i Giessen, død 26. december 1855 i Bern) var en tysk forfatter. 

Follen studerede først teologi og filologi i sin fødeby, derpå — efter at have deltaget i felttoget mod Frankrig 1814 — jura i Heidelberg, og overtog 1817 redaktionen af Allgemeine Zeitung i Elberfeld. Han blev anklaget for at have deltaget i tidens studenterbevægelser og sad 1819—20 i fængsel i Berlin. Efter sin løsladelse tog han ophold i Schweiz som lærer ved kantonskolen i Aarau. Han forsøgte 1845 forgæves at bosætte sig i Heidelberg, men blev udvist. Der findes fra hans hånd en række burschenschafts- og turnersange i tidens bombastiske stil, for eksempel Freie Stimmen frischer Jugend (1819). Senere udgav han blandt andet Harfengrüsse aus Deutschland und Schweiz (1822). Follen deltog i 1840'erne i en litterær fejde med Ruge og dennes tilhængere —, samtidig var han den unge Gottfried Kellers rådgiver og tøtte.

Kilder 
  

Romanforfattere fra Tyskland
Tysksprogede forfattere
Tyskere i 1800-tallet
KGB Stadion

KGB Stadion er et fodboldstadion i Kalundborg, som er hjemsted for Danmarksseriens Kalundborg Gymnastikforening og Boldklub (KGB). KGB Stadion samt ståpladsen er bygget i 1899.

Eksterne henvisninger 
 www.kgb-fodbold.dk/ 

Fodboldstadioner i Danmark
Bygninger, konstruktioner og anlæg i Kalundborg
Sport i Kalundborg